Lav et referat af nedenstående tekst:

Tekst:
Rigtig mange nordjyder kender den fra grøfter og vejkanter: Bjørneklo. Planten er ligeså forhadt som dens blomster er smukke, så indsatsen mod den giftige plante er - og har længe været - intens. Og nu tager Aalborg Kommune endnu et skridt for at komme kæmpe-bjørneklo til livs. En ny insatsplan betyder nemlig at alle grundejere i kommunen bliver forpligtet til at bekæmpe planten, hvis den gror på deres jord. I Aalborg Kommune har man gennem flere år overvåget og registreret forekomsten af bjørneklo, og denne viser, at der er mere end 1000 bestande fordelt over kommunen. De fleste findes nær veje, stier, jernbaner og åer, hvor der er god mulighed for at planten kan sprede sig. Men også på¨forladte byggegrunde, i gamle råstofudgravninger og på udyrkede arealer, hærger bjørnekloen. Den nye indsatsplan påbyder grundejerne i kommunen at tage hånd om problemet. Eller det vil sige: Man skal holde fingrene fra planten og i stedet finde det rigtige værktøj frem, for at komme den til livs. Aalborg Kommune skriver i en pressemeddelelse, at mindre bestande af bjørneklo kan bekæmpes med rodstikning mens større områder kan nedkæmpes ved hjælp af afgræsning med for eksempel får eller ved hjælp af afdækning med plastik. Kommunen skriver videre, at man skal huske at beskytte sig selv og sin hud, når man bekæmper bjørneklo. Planten indeholder nemlig et stof, der kan give skader på huden.

Referat:
Grundejere i Aalborg Kommune har fremover pligt til at bekæmpe den forhadte plante bjørneklo.